«Խեցեպատ ուրվականը» (անգլ.՝ Ghost in the Shell), Ռուպերտա Սանդերսի գեղարվեստական ֆիլմը գիտաֆանտաստիկայի ժանրում, նկարահանված Մասամունե Սիրոյի համանուն մանգայի հիման վրա. պատմվում է կիբօրգի մասին, ով տենչում էր իմանալ իր անցյալը։ Գլխավոր դերերում են Սքարլեթ Յոհանսոնը, Պիլու Ասբեկը և Տակեշի Կիտանոն։

Ֆիլմի պրեմիերան կայացել է Տոկիոյում 2017 թվականի մարտի 16-ին, ԱՄՆ-ում՝ մարտի 31-ին, 2D, 3D, IMAX 3D և 4DX ձևաչափերով։

Սյուժե
------

Իրադարձությունները կատարվում են ոչ հեռավոր ապագայում։ Կիբեռնետիկան ամբողջությամբ մարդկանց ամենօրյա կյանքն է մտել` բարելավելով նրանց տարբեր հնարավորություններ, ինչպիսիք են տեսողությունը, ուժը և ինտելեկտը։

Երիտասարդ Միրա Կիլիանն ուշքի է գալիս լաբորատորիայում։ Բժիշկ Ուելետը նրան բացատրում է, որ Կիլիանի ծնողները մահացել են ահաբեկիչների գրոհի ժամանակ, իսկ նրան հաջողվել է փրկվել, սակայն վնասվածքի պատճառով նրա մարմինն ստիպված էին փոխարինել արհեստականով։ Հիմա նա աշխարհում առաջին մարտական կիբօրգն է` ամբողջությամբ սինթետիկ մարմնով` ստեղծված Hanka Robotics ընկերության կողմից։ Hanka ընկերության տնօրեն Քաթերը որոշում է Կիլիանին օգտագործել որպես գործակալ ահաբեկչության դեմ պայքարում` չնայած Ուելետի առարկությանը։ Կիլիանը «մայոր»-ի կոչումով նշանակվում է «Իններորդ բաժնում»՝ հակաահաբեկչական խմբում, որտեղ նա օպերատիվ աշխատողներ Բատոյի և Տոգուսոյի հետ աշխատում է Դայսուկե Արամակիի գլխավորությամբ։ Բաժնի առաջադրանքը ամենավտանգավոր հանցագործներին և ծայրահեղականներին կանգնեցնելն է։ «Իններորդ բաժին»-ը Կուդզե անունով հակառակորդի հետ ընդհարվում է մի նպատակով՝ ոչնչացնել Hanka Robotics ընկերության կիբեռ-տեխնոլոգիայի բնագավառում բարձրաստիճան աշխատողներին։

Խումբը հաջողությամբ Hanka բիզնես-կոնդերենցիայի ժամանակ հաղթահարում է ահաբեկչական գրոհը, որի ընթացքում Կիլիանը ոչնչացնում է մեքենայական գեյշային՝ գերիին սպանողին։ Կիլիանը, զգայապատրանքներ է ունենում, որը բժիշկ Ուելետը բացատրում է որպես «հալյուցինացիաներ». նրան ամենից շատ անհանգստացնում է այն, որ նա իր անցյալի մասին քիչ է հիշում։ Բժիշկ Դալինի օգնությամբ իմանալով, որ գեյշան ջախջախված է անհայտ էակի կողմից, Կիլիանը խախտում է 
արձանագրությունը և «ներթափանցում է» նրա արհեստական բանականությունը, որպեսզի գտնի պատասխանը։ Էակը փորձում է հակառակվել, և Բատոն ստիպված է անջատել այն։ Օգտագործելով Միրայի հավաքած տեղեկատվությունը` նրանք գիշերային ակումբում հետևում են հակերին, որտեղ նրանց գայթակղելով ծուղակն են գցում։ Ակումբում պայթյունի հետևանքով Բատոն զրկվում է տեսողությունից և ուժեղ վնասում է Կիլիանի մարմինը։ Քաթերը վրդովված էր Կիլիանի գործողություններով և սպառնում է Արամակիին, որ կփակի բաժինը, եթե նրա աշխատակիցները ինքնակառավարմամբ զբաղվեն։

Կուդզեն հետևում է բժիշկ Դալինին և սպանում նրան։ Խումբը նրա մահը կապում է այլ հետախուզական խմբերի մահվան հետ և հասկանում է, որ հաջորդ նպատակը բժիշկ Ուելետն է։ Կուդզեն հսկողության տակ է վերցնում երկու հիվանդապահների և նրանց ուղարկում է Ուելետին սպանելու։ Բատոն, ով այժմ կիբերնետիկական աչքերով է, կրակում է նրանցից մեկին այն ժամանակ, երբ Կիլիանը սպանում է մյուսին։ Հարցաքննության ժամանակ խումբը փրկված աշխատողից լսում է Կուդզեի ձայնը, նախքան նա ինքնասպան կլինի։ Տոգուսան հետազոտում է գաղտնի վայրը, որտեղ խումբը մարդկանց մեծ խումբ է հայտնաբերում` մտավոր կապված իրենց հետ ժամանակավորապես ազդանշանային կապով։ Միրային բռնել է Կուդզեն, և նրանից նա իմանում է ճշմարտությունը իր անցյալի մասին. նա առաջինը չէ, այլ 99-րդ կիբօրգը, բոլոր նախորդ փորձերը մարդկային ուղեղը տեղավորել կիբերմարմնի մեջ անհաջող են ավարտվել։ Hanka Robotics-ը վերացրել է նախկին փորձարկումների բոլոր հետքերը, սակայն Կուդզեին հաջողվել է փախչել։ Կուդզեն տեղեկացրել է, որ իր առաջադրանքը կորպորացիայից վրեժ լուծելն է, և Մայորին բաց է թողնում, ով իր անցյալի փնտրտուքներով է գնում։
Միրան այցելում է բժիշկ Ուելետին, ով հաստատում է Կուդզեի խոսքերը և հերքում, որ ահաբեկիչները սպանել են նրա ծնողներին։ Մայորը մտածում էր` արդյո՞ք նա մարդ է, անհետանում է բոլոր կոլեգաների աչքից` ուղևորվելով սուզվում խոր սողանքը։ Այնտեղ նրան Բատոն է գտնում, իսկ հետո Մայորին բռնում են Hanka ընկերության ռազմական բաժանմունքի օպերատիվ աշխատողները։ Նրանք նրան լաբորատորիա են բերում, որտեղ Քաթերը ստիպում է Ուելետին վերացնել Կիլիանին` ներարկելով նրան մահացու հեղուկ։ Ուելետը դրա փոխարեն, համակրելով Մայորին, համոզված է, որ այն «ավելին է, քան մարդ», ներարկում է հիշողությունը, նրան բաց է թողնում և տալիս բնակարանի բանալին, որտեղ «նրա անցյալն է գտնվում»։ Քաթերը սպանում է Ուելետին, սակայն հայտարարում է, որ դա փախած Կիլիանն է կատարել է։ Հետո նա տեղեկացնում է Արամակիին և խմբին, որ Կիլիանը ամեն գնով պետք է լուծարվի։

Մայորը բնակարանում գտնում է միջին տարիքի ճապոնուհու, ով ասում է, որ նրա աղջիկը` Մոտոկո Կուսանագին, կորել է, իսկ հետո նրան տեղեկացրել են, որ աղջիկը մահացել է։ Մայորը հասկանում է, որ նրա իսկական անունը Մոտոկո է։ Նա գնում է և, հետևելով ֆլեշբեկերին, գտնում է տաճարը, որտեղ թաքնվել է, երբ փախել է տնից և որտեղ նրան պահել է Hanka միավորություն։ Տաճարի մոտ Կիլիանը հանդիպում է Կուդզեին, իսկ հետո հիշում է, որ նրանք այնտեղ միասին թաքնվել են։ Հետո տաճարին մոտենում է մարտական, սարդանման տանկ. Hanka-ի նոր մշակումը, որը ղեկավարում է Քաթերը։ Տանկը երկուսին էլ ուժեղ վնասվածքներ է հասցնում, սակայն Մայորին հաջողվում է պաշտպանվել զրահով` ընթացքում պոկելով իր ձեռքը։ Տանկի մոտ պառկած Կուդզեին ոչնչացնում է դիպուկահարը, ում դրանից հետո կրակել է «Իններորդ բաժնի» մեկ այլ անդամ` Սայտոն։ Արամակին գալիս է Քաթերի աշխատատեղ, և նա կատաղած կրկին սպառնում է բաժնի լուծարմանը։ Ի պատասխան Արամակին տեղեկացնում է, որ նա վարչապետից սանկցիա ունի, կապվում է Կիլիանի հետ և ստանում է նրա թույլտվությունը Քաթերի սպանության համար։

Վերջում վերանորոգված Միրան, ձեռք բերելով իսկական դեմք, ինչպես Մոտոկոն, նայում է «Մոտոկո Կուսանագի» գրվածքով իր շիրմաքարին և վերամիավորվում է մոր հետ նախքան իր աշխատանքին` «Իններորդ բաժին», վերադառնալը։

Դերակատարումներ
---------------

| Դերակատար | Դեր |
| --- | --- |
| Սքարլեթ Յոհանսոն | Մայոր Միրա Կիլիան/Մոկոգո Կուսանագի  Մայոր Միրա Կիլիան/Մոկոգո Կուսանագի  |
| Պիլու Ասբեկ | Բատո  Բատո  |
| Մայքլ Փիթ | Հիդզո Կուդզե  Հիդզո Կուդզե  |
| Տակեշի Կիտանո | Արամակի Դայսուկե, Իններորդ բաժնի պետ  Արամակի Դայսուկե, Իններորդ բաժնի պետ  |
| Ժուլիետ Բինոշ | բժիշկ Ուելետ  բժիշկ Ուելետ  |
| Փիթեր Ֆերդինանդո | Քաթեր «Հանկա» ընկերության պետ  Քաթեր «Հանկա» ընկերության պետ  |
| Կաորի Մոմոի | Հաիրի  Հաիրի  |
| Չին Հան | Տոգուսա  Տոգուսա  |
| Դանուսիա Սամալ | Լադրիա  Լադրիա  |
| Լասարուս Ռատուերե | Իսիկավա  Իսիկավա  |
| Յուտակա Իդզումիխառա | Սայտո  Սայտո  |
| Տավանդա Մանիյմո | Բոմա  Բոմա  |
| Անամարիա Մարինկա | բժիշկ Դալին  բժիշկ Դալին  |
| Ռիլա Ֆուկուսիմա | կարմիր հագուստով գեյշա  կարմիր հագուստով գեյշա  |
| Մայքլ Ուինքոթ | բժիշկ Օսմունդ  բժիշկ Օսմունդ  |

Ստեղծում
--------

2008 թվականին DreamWorks-ը և Սթիվեն Սփիլբերգը ձեռք են բերել օրիգինալ մանգայի կինոադապտացիայի ստեղծման իրավունքը։ Հետո պարզ դարձավ, որ պրոդյուսերներ կլինեն Ավի Արադը, Արի Արադը և Սթիվեն Փոլը, իսկ սցենարը գրելու համար վարձել են Ջեյմի Մոսին։ 2009 թվականի հոկտեմբերին հայտարարվել է, որ Լաետա Կալոգրիդիսը փոխարինել է Մոսին որպես սցենարիստ։ 2014 թվականի հունվարի 24-ին հաղորդագրություն է եկել, որ ֆիլմը կնկարահանի Ռուպերտ Սանդերսը Ուիլյամ Ուիլերի սցենարով։ Ուիլերը սցենարի վրա աշխատել է մոտավորապես կես տարի, հետագայում ասելով. «Դա մեծ նախաձեռնություն է։ Ես մտածում եմ, որ ես եղել եմ երկրորդը կամ երրորդը այդ խառնուրդում, և ես գիտեմ, որ վեց կամ յոթ սցենարիստից քիչ չի եղել է»։ Ջոնաթան Հերմանը նույնպես մասնակցություն է ունեցել սցենարի ստեղծմանը։

2014 թվականի սեպտեմբերի 3-ին Մարգո Ռոբին սկսել է բանակցություններ վարել գլխավոր դերի համար։ 2014 թվականի հոկտեմբերի 16-ին հայտարարվել է, որ DreamWorks-ը գլխավոր դերի համար առաջարկել է 10 միլիոն դոլար Սքարլեթ Յոհանսոնին, այն բանից հետո, երբ Մարգո Ռոբիի հետ բանակցությունները հաջողությամբ չեն պսակվել, քանի որ նա նախընտրել է նկարահանվել «Ինքնասպանների ջոկատ» ֆիլմում Հարլի Քուին դերում։ 2015 թվականի մայիսին Paramount Pictures-ը պայմանավորվել է DreamWorks-ի հետ ֆիլմի համատեղ արտադրության և ֆինանսավորման մասին։ 2015 թվականի նոյեմբերի 10-ին Պիլու Ասբեկը ֆիլմում ստացել է Բատոյի դերը։ 2015 թվականի նոյեմբերի 19-ին հաղորդագրություն է գալիս, որ Սեմ Ռայլին կարող է միանալ ֆիլմին չարագործ Կուդզեի դերով` վտանգավոր հանցագործների և ծայրահեղականների առաջնորդը։ Բայց 2016 փետրվարի 4-ին Variety-ին տեղեկացնում է, որ Մայքլ Փիթը բանակցություններ է վարում այդ դերի վերաբերյալ։ 2016 թվականի մարտի 3-ին TheWrap-ը հաղորդել է, որ ճապոնական դերասան Տակեշի Կիտանոն ստացել է Դայսուկե Արամակիի դերը։ 2016 ապրիլին, երբ հայտարարվել է դերասանական կազմը` ներառելով Սքարլեթ Յոհանսոնին, Տակեշի Կիտանոին, Ժուլիետ Բինոշին, Մայքլ Փիթին, Պիլու Ասբեկին, Կաորի Մոմոին, Չինյա Հանյաին, Դանուսիյու Սամալին, Լասարուսա Ռատուերեին, Յուտակու Իդզումիխարուին և Տուվանդու Մանիյմոին։ 2016 թվականի մայիսի 25-ին Ռիլա Ֆուկուսիման միացել է ֆիլմի դերասանական անձնակազմին։

Նկարահանումները սկսվել են Վելինգտոնում 2016 թվականի փետրվարի 1-ին` երկարաձգվելով մինչև 2016 թվականի հունիսի 3-ը։ Դրանից հետո մի քանի նկարահանումներ մի քանի օրվա ընթացքում են անցկացվել հոնկոնգյան Ջորդան և Յաումատեյ շրջանների Փակ Հոյ և Վուսանգ փողոցներում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Metacritic — 2001.
2. ↑  Terjesztésre kerülő filmalkotások és artfilmek nyilvántartása (հունգ.) — NMHH.
3. ↑  Internet Movie Database — 1990.
4. ↑  Internet Movie Database — 1990.
5. ↑  FilmAffinity — 2002.
6. ↑  *Blanc J.* AlloCiné (ֆր.) — 1993.
7. 1 2  Ghost in the Shell — 1990.
8. ↑  Ghost in the Shell (2017) — 2002.
9. 1 2  *Blanc J.* Ghost In The Shell (ֆր.) — 1993.
10. 1 2 3 4 5
11. 1 2
12. ↑  *Лариса Малюкова* Все, что можно сделать с крысой… // Новая газета. — 2017. — № 32 (2609). 29.03.2017 — С. 23. — URL:
13. ↑  Scarlett Johansson, Juliette Binoche, Rila Fukushima, Michael Pitt (2017 թ․ մարտի 31). «Ghost in the Shell». Վերցված է 2017 թ․ մարտի 23-ին.`{{cite web}}`: CS1 սպաս․ բազմաթիվ անուններ: authors list (link)
14. ↑  Stedman, Alex (2016 թ․ հունվարի 25). «'Ghost in the Shell' Moves to Paramount From Disney» (անգլերեն). Variety. Վերցված է 2016 թ․ ապրիլի 16-ին.
15. ↑  «5 reasons why you need to experience Ghost in the Shell in mind-blowing 4DX». Cineworld.co.uk. 2017 թ․ մարտի 17. Արխիվացված է օրիգինալից 2017 թ․ հուլիսի 28-ին. Վերցված է 2017 թ․ մայիսի 29-ին.
16. ↑  Perez, Rodrigo (2016 թ․ ապրիլի 14). «First Look: Scarlett Johansson In Anime Adaptation 'Ghost In The Shell'». Indie Wire. Վերցված է 2017 թ․ ապրիլի 4-ին.
17. ↑  Siegel, Tatiana; Fleming Michael (2008 թ․ ապրիլի 14). «DreamWorks to make 'Ghost' in 3-D» (անգլերեն). Variety. Վերցված է 2016 թ․ ապրիլի 16-ին.`{{cite web}}`: CS1 սպաս․ բազմաթիվ անուններ: authors list (link)
18. ↑  Siegel, Tatiana (2009 թ․ հոկտեմբերի 22). «Kalogridis to adapt 'Ghost in the Shell'» (անգլերեն). Variety. Վերցված է 2016 թ․ ապրիլի 16-ին.
19. ↑  Fleming Jr, Mike (2014 թ․ հունվարի 24). «Rupert Sanders Set To Helm 'Ghost In The Shell' For DreamWorks» (անգլերեն). Deadline.com. Վերցված է 2016 թ․ ապրիլի 16-ին.
20. ↑  McKittrick, Christopher (2016 թ․ սեպտեմբերի 30). «Queen of Katwe: Expanding What a Disney Film Can Be». Creative Screenwriting. Վերցված է 2016 թ․ սեպտեմբերի 30-ին.
21. ↑  Siegel, Tatiana (2015 թ․ հոկտեմբերի 23). «'Straight Outta Compton' Writer to Tackle Scarlett Johansson Thriller 'Ghost in the Shell'». The Hollywood Reporter. Վերցված է 2017 թ․ ապրիլի 8-ին.
22. ↑  Fleming Jr, Mike (2014 թ․ սեպտեմբերի 3). «'Wolf Of Wall Street's Margot Robbie Eyes 'Ghost In The Shell'» (անգլերեն). Deadline.com. Արխիվացված է օրիգինալից 2014 թ․ սեպտեմբերի 4-ին. Վերցված է 2016 թ․ ապրիլի 16-ին.
23. ↑  Gallagher, Brian (2014 թ․ սեպտեմբերի 16). «'Ghost in the Shell' Movie Wants Scarlett Johansson for the Lead» (անգլերեն). movieweb.com. Վերցված է 2016 թ․ ապրիլի 16-ին.
24. ↑  McNary, Dave (2015 թ․ մայիսի 8). «Paramount Co-Financing Scarlett Johansson's 'Ghost in the Shell'» (անգլերեն). Variety. Վերցված է 2016 թ․ ապրիլի 16-ին.
25. ↑  Kroll, Justin (2015 թ․ նոյեմբերի 10). «Pilou Asbæk to Co-Star With Scarlett Johansson in 'Ghost in the Shell' (EXCLUSIVE)» (անգլերեն). Variety. Վերցված է 2016 թ․ ապրիլի 16-ին.
26. ↑  Jaafar, Ali (2015 թ․ նոյեմբերի 19). «Sam Riley In Talks For 'Ghost In The Shell' Opposite Scarlett Johansson» (անգլերեն). Deadline.com. Վերցված է 2016 թ․ ապրիլի 16-ին.
27. ↑  Kroll, Justin (2016 թ․ փետրվարի 4). «Michael Pitt to Play Villain in Scarlett Johansson's 'Ghost in the Shell'» (անգլերեն). Variety. Վերցված է 2016 թ․ ապրիլի 16-ին.
28. ↑  Sneider, Jeff (2016 թ․ մարտի 3). «Scarlett Johansson's 'Ghost in the Shell' Casts Its First Japanese Actor» (անգլերեն). TheWrap. Վերցված է 2016 թ․ ապրիլի 16-ին.
29. ↑  «Paramount Pictures and DreamWorks Pictures' "GHOST IN THE SHELL" is in Production in New Zealand» (անգլերեն). Business Wire. 2016 թ․ ապրիլի 14. Վերցված է 2016 թ․ ապրիլի 16-ին.
30. ↑  Kit Borys; Galuppo, Mia (2016 թ․ մայիսի 25). «'Wolverine' Actress Rila Fukushima Joins Scarlett Johansson in 'Ghost in the Shell' (Exclusive)» (անգլերեն). The Hollywood Reporter. Վերցված է 2016 թ․ մայիսի 26-ին.`{{cite web}}`: CS1 սպաս․ բազմաթիվ անուններ: authors list (link)
31. ↑  Friedlander, Monique (2016 թ․ փետրվարի 2). «Fitness fan! Scarlett Johansson cuts a low-key figure on training session in New Zealand as she takes a break from filming Ghost In The Shell» (անգլերեն). Daily Mail. Վերցված է 2016 թ․ ապրիլի 16-ին.
32. ↑  Tsui, Stephanie (2016 թ․ հունիսի 2). «"Ghost in the Shell" Will Film in Hong Kong—and There's Still No Asian Lead». *HK Magazine*. South China Morning Post. Վերցված է 2016 թ․ հունիսի 4-ին.

Արտաքին հղումներ
----------------

* Պաշտոնական կայք

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Թվիթթեր (անգլ.) |
|  |
| Ֆոտո, վիդեո և աուդիո | Ինստագրամ (անգլ.) |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: no2018047645 · NLP: a0000003613860 · VIAF: 42152380032401760903, 3451149844950802960005 · WorldCat VIAF: 42152380032401760903, 3451149844950802960005 |

 |